
R E F E R A T   D E   A P R O B A R E 
pentru  aprobarea Programului privind obligaţiile şi responsabilităţile care revin instituţiilor publice, agenţilor economici şi cetăţenilor pentru  buna gospodărire 
 a municipiului Brad în anul 2024 şi  a Programului  de măsuri privind

gestionarea deşeurilor în municipiul Brad, în anul 2024

În scopul asigurării obiectivelor esențiale pentru comunitate constând în furnizarea de servicii publice de calitate către populație, de igienă și confort,  precum și pentru o continuă înfrumusețare a municipiului Brad, se impune realizarea unui Program cu obligații, responsabilități și măsuri care revin instituțiilor publice, agenților economici și cetățenilor, precum și a unui Program de măsuri privind gestionarea deșeurilor în municipiul Brad pentru anul 2024.


Legislaţia specifică de mediu impune aprobarea acestor programe de către consiliul local.


Aceste programe vizează măsuri necesare pentru protecţia şi conservarea mediului înconjurător, curăţenia şi salubrizarea localităţii, păstrarea curăţeniei şi respectarea normelor igienico – sanitare în instituţii, unităţi de cultură şi sport, repararea şi întreţinerea străzilor, a drumurilor comunale, a podurilor, a podeţelor, curăţarea şanţurilor, a străzilor, a pieţelor și celorlalte locuri publice, transportul şi prelucrarea deşeurilor şi gunoaielor, curăţarea faţadelor locuinţelor şi a altor construcţii amplasate la frontul străzii, tencuirea şi zugrăvirea periodică a acestora, etc.


Ducerea la îndeplinire a măsurilor prevăzute în aceste Programe vor fi urmărite îndeaproape de către personalul din cadrul Serviciului Administrarea Domeniului Public şi Privat, Serviciul Poliţia Locală și Compartimentul Sprijin, Îndrumare și Control Asociații de Proprietari din aparatul de specialitate al Primarului Municipiului Brad.


În contextul celor de mai sus am inițiat prezentul proiect de hotărâre  prin care am propus aprobarea Programelor prezentate și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 4 din Ordonanţa nr. 2/2001 privind regimul juridic al contravenţiilor, cu modificările şi completările ulterioare, ale art. 1 alin. (2),  art. 4, art. 8 şi Capitolul III din O.G. nr. 21/2002 privind gospodărirea localităţilor urbane şi rurale, cu modificările şi completările ulterioare, ale O.U.G. nr.  92/2021 privind regimul deşeurilor, cu modificările și completările, ale art. 6, art. 31 şi art. 70 din O.U.G. nr. 195/2005 privind protecţia mediului, actualizată, ale art. 129 alin. (2) lit. c), alin. (7) lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

